தொடர்ந்து சட்டப்பேரவைத் தலைவர் தனபால் உங்களுக்கு அனுப்பிய நோட்டீஸ் குறித்து என்ன சொல்கிறீர்கள் என்ற கேள்விக்கு, “முதலில் எங்களுக்கு நோட்டீஸ் வரட்டும். அதன் பின்னர், சட்ட நிபுணர்களுடன் கலந்தாலோசித்துவிட்டு உரிய பதில் அளிப்போம்” என்றார். அதேபோல உங்கள் தொகுதியில் உங்களைக் காணவில்லை என காவல் நிலையத்தில் புகார் செய்துள்ளார்களே என்று கேட்டதற்கு, “எனக்கு வேண்டாதவர்களால் பரப்பப்படும் செய்தி அது. இரண்டு முறை நான் கரூர் தொகுதியிலும், ஒரு முறை அரவக்குறிச்சி தொகுதியிலும் எம்.எல்.ஏ-வாகத் தேர்வு செய்யப்பட்டிருக்கிறேன். தொகுதி மக்களுக்கு என்னைப் பற்றித் தெரியும். சட்டமன்றத்தில் வாதாடி, மக்களுக்கு அடிப்படை பணிகளைச் செய்திருக்கிறேன்” என்று பதிலளித்தார்.